Termini de sol·licitud: del 3 al 18 de març de 2020.
L'últim dia del termini de presentació de sol·licituds s'ajorna fins al 5 de juny (inclòs) en compliment de la disposició addicional tercera del Reial Decret 463/2020, de 14 de març, pel qual es declara l'estat d'alarma per la gestió de la situació de crisi sanitària ocasionada pel COVID-19.
* Segons els models de l'OSIC (es poden descarregar a la pàgina anterior, concretament a l'apartat "Documentació relacionada").
Per obtenir la condició de beneficiàries, les persones sol·licitants, a més a més de complir amb allò que estableix la base general 4 han de complir amb el requisit següent:
S'han d'editar els productes subvencionats abans del 30 de juny de l'any següent a la concessió de la subvenció, tenint present que les despeses del projecte s'han de fer durant l'any de concessió.
L'import màxim subvencionat no pot superar el 70% dels costos del projecte objecte de la sol·licitud.
Es consideren despeses subvencionables les despeses de traducció i de correcció necessàries per a incorporar la llengua catalana o la llengua de signes catalana en el producte o servei tecnològic, així com les despeses de localització.
S'entén per despeses de localització aquelles despeses necessàries per adaptar el producte o servei tecnològic al mercat català.
La valoració dels projectes s'ha de fer d'acord amb els criteris següents:
Projectes per incorporar la llengua catalana en aplicacions i videojocs (2 punts).
b) Qualitat del projecte (fins a 5 punts).
1) Adequació del pressupost als recursos necessaris per a la realització del projecte (2 punts).
3) Premis i/o reconeixements obtinguts pel producte o servei (1 punt).
4)Traducció al català que es pot baixar des d'Internet de manera oberta (1 punt).
c) Impacte del projecte (fins a 3 punts).
1) Previsió d'un pla de comunicació adaptat a l'activitat (1 punt).
2) Incidència del projecte en un públic ampli (2 punts).
Els noms de les persones que formen part de la comissió de valoració es poden consultar a l'apartat Normativa dels ajuts.
A més de les obligacions que preveu la base general 18, les persones beneficiàries tenen l'obligació de:
a) Lliurar dos exemplars del producte subvencionat, si s'edita en format físic, a la direcció general competent en política lingüística, abans del 30 de juny de l'any següent al de la concessió de la subvenció.
b) Vetllar per la qualitat lingüística dels productes subvencionats.
La direcció general competent en política lingüística es reserva el dret a fer-ne un control de qualitat.
c) Fer les accions publicitàries en català si fan una campanya de televisió o de ràdio als mitjans de la Corporació Catalana de Mitjans Audiovisuals o als mitjans adherits a la Xarxa de Comunicació Local per promoure el producte subvencionat.
d) En cas que se subcontracti una persona o entitat vinculada per dur a terme una activitat subvencionable, la persona sol·licitant ha de presentar a l'OSIC una petició d'autorització prèvia expressa i ha de tenir present que, a l'hora de justificar l'ajut, no pot excedir del cost imputat a la sol·licitud per aquest concepte.
Així mateix, s'ha d'ajustar al punt 6.6 de les bases generals, que fa referència a la subcontractació.
Cal que signeu el formulari principal amb un certificat digital de:
Aquest tràmit s'ha de fer per internet amb certificat digital.
El Departament de Cultura és entitat certificadora per a persones físiques.
Podeu obtenir el certificat digital al mateix Departament i als seus Serveis Territorials.
Consulteu les condicions tècniques necessàries per fer tràmits en línia a Tràmits gencat
Alternativament, si la incidència persisteix o no us podeu esperar a fer el tràmit podeu utilitzar el formulari d'instància genèrica que trobareu al web o a la seu electrònica del vostre ajuntament (o de qualsevol altra administració pública).
Un cop finalitzat el termini de presentació de sol·licituds, l'Oficina de Suport a la Iniciativa Cultural publicarà la proposta provisional de subvencions concedides al Tauler de la Seu electrònica de la Generalitat de Catalunya.
Els sol·licitants proposats tindran 10 dies hàbils, a comptar a partir de l'endemà de la publicació de la proposta provisional, per presentar el document d'acceptació de la concessió proposada, juntament amb la resta de documentació.
A través del document d'acceptació, les persones sol·licitants també poden desistir de la subvenció proposada o presentar la reformulació del projecte i del pressupost si l'import de la subvenció de la proposta provisional és inferior a la sol·licitada, per ajustar-lo a la subvenció atorgable.
Cal presentar tota la documentació a través de l'espai Estat dels vostres tràmits.